Hopper escribió y realizó otres películes como The Last Movie en 1971. Sicasí, esta película foi un fracasu en taquilla y fizo que fora alloñáu de los grandes estudios. Hopper yera alcohólicu y drogadictu, y nesti puntu de la so vida, la so dependencia fíxose más importante. Magar ello, siguió rodando películes naquella dómina, como Mad Dog Morgan, Tracks, The American Friend, o Apocalypse Now, y llogró un gran ésitu pola realización y el so papel en Out of the Blue.